BSC-LT/ACAData huggingface dataset:
[ca] L'objectiu d'aquesta tesi és explorar, a partir de set hipòtesis, com les empreses, gràcies a una gestió adequada dels estímuls relacionats amb una marca per mitjà de l'experiència de marca, es poden alinear amb el client i millorar-ne l'experiència, o impulsar la seva posició competitiva en la indústria dels jocs de mòbil. Per fer-ho, s'ha dut a terme un estudi empíric, mitjançant una enquesta quantitativa, per mesurar els efectes de l'experiència de marca en l'experiència del client i, conseqüentment, en les descàrregues, els ingressos i la satisfacció del client en la indústria dels jocs de mòbil. L'estudi es basa en les escales de mesura de l'experiència del client i de l'experiència de marca de Klaus i Maklan (2012) i Brakus et al. (2009). Amb els resultats obtinguts, s'ha construït i analitzat un model d'equacions estructurals. Les conclusions obtingudes suggereixen que l'experiència del client té un paper clau en la diferenciació d'un producte o servei en la indústria dels jocs de mòbil i el consegüent èxit d'aquest producte, i que l'experiència de marca és un component clau de l'experiència global del client, juntament amb l'experiència de producte i l'experiència de consum. L'experiència del client també té un poder explicatiu alt pel que fa a la seva satisfacció amb el producte, la qual cosa permet predir amb una precisió elevada els resultats empresarials (ingressos i descàrregues) d'un joc de mòbil.

[en] The aim of this thesis is to explore, through seven hypotheses, how companies, thanks to the correct management of brand-related stimuli through brand experience, can align with or improve customer experience to boost their competitive position in the mobile gaming industry. An empirical study (survey-based quantitative approach) was conducted to measure the effects of brand experience on customer experience and on downloads, revenues, and customer satisfaction in the mobile gaming industry, based on the customer experience and brand experience measurement scales of Klaus and Maklan (2012) and Brakus et al (2009). With the results, a structural equations model was built and analyzed. The findings suggest that customer experience has a key role in the differentiation and consequent success of products and services in the mobile gaming industry, and that brand experience is a key component of the overall customer experience, together with product experience and consumption experience. Customer experience also has a high explanatory power of customer satisfaction, which has a high predictive accuracy for the business results (revenues and downloads) of mobile games.
[ca] L'objectiu principal d'aquesta tesi és contribuir a la uniformització hiperbòlica explícita de les corbes de Shimura. Ens restringim a les corbes associades a ordres d'Eichler dins d'àlgebres de quaternions racionals tals que el seu quocient pel grup d'involucions d'Atkin-Lehner és de gènere 0. Aquest cas,tot I que presenta nombroses diferències amb el cas modular clàssic, també hi té certes similituds. Utilitzem aquest fet per a discutir una aproximació al problema de l'obtenció d'uniformitzacions hiperbòliques explícites d'aquestes corbes i d'alguns recobriments, així com també algunes aplicacions, que il·lustrem amb abundants exemples. Per a entendre millor el problema, començarem introduint breument el seu rerefons històric. Després explicarem en detall les nostres contribucions i el contingut de la memòria.

[en] The main goal of this thesis is to contribute to the explicit hyperbolic uniformization of Shimura curves. We will restrict to the case of curves attached to Eichler orders in rational quaternion algebras whose maximal Atkin-Lehner quotient has genus 0, which despite multiple differences bears some resemblance to the classical modular case. We will provide an approach to obtain an explicit uniformization of these curves and some of their covers, together with several applications. We will illustrate all the applications with plenty of examples.
[ca] En aquesta tesi es presenten dues propostes de Sistemes de Control basats en Lògica Difusa (SCLD), des del seu disseny fins a la seva implementació i validació en dues instal·lacions: l'EDAR Granollers i l'EDAR Taradell. El capítol 1 explica els conceptes bàsics per comprendre el desenvolupament dels dos SCLD i el resum d'una revisió d'articles que relacionen la lògica difusa amb aigües residuals. A continuació, s'estableixen els objectius. En el capítol 3 es presenten els materials i mètodes. Els capítols 4 i 5 exposen el treball realitzat per arribar a la implementació dels dos SCLD. Ambdós capítols presenten la mateixa estructura: presentació, definició dels objectius del SCLD, descripció de l'EDAR on s'implementa el SCLD, desenvolupament d'índexs d'avaluació, explicació del disseny del SCLD i la seva avaluació mitjançant estudis de simulació, implementació i validació del SCLD a l'EDAR i, finalment discussió del treball realitzat. En el capítol 6 s'enumeren les conclusions obtingudes.

[en] This thesis presents two proposals of Fuzzy Logic Control Systems (FLCS's), from their design to their implementation and validation in two facilities: Granollers and Taradell WWTP. The fundamental concepts to understand the FLCS's development are explained in the first chapter with a summary of scientific papers related to fuzzy logic applications in the wastewater treatment. The objectives are established in Chapter 2 and the materials and methods are described in Chapter 3. In Chapters 4 and 5, the work to design, implement and validate the FLCS's is presented. Both chapters have the same structure: a presentation, a goal definition of FLCS, a description of the WWTP, the evaluation index development, a detailed explanation about designing the FLCS process and its evaluation by simulation studies, the implementation of FLCS to WWTPs and their validation and, finally, a discussion of the work carried out is presented. The main conclusions are enumerated in Chapter 6.
[ca] Introducció: Es presenta una recerca pionera en la qual s'analitza la malaltia mental, els trastorns de comportament i la qualitat de vida en 142 usuaris amb diferents graus de DI. Metodologia: Per a l'estudi de la malaltia mental es van utilitzar les escales PAS-ADD i DASH-II, per a les alteracions de comportament l'inventari ICAP i per a la qualitat de vida la GENCAT i QUALID . Resultats: El 29,57% dels usuaris van presentar un trastorn psiquiàtric no conegut. El trastorn depressiu va ser el més prevalent en DI lleu/moderada i el trastorn d'ansietat en DI greu/profunda. Les persones amb DI i greus alteracions de comportament van presentar més trastorns psiquiàtrics i una pitjor qualitat de vida. Conclusió: Els trastorns psiquiàtrics són més freqüents en la població amb DI que en població general, augmentant la seva prevalença en la DI severa/profunda. La qualitat de vida es veu afectada per les alteracions de conducta, no per la malaltia mental.

[en] Introduction: Introduces pioneering research that analyses mental illnesses, behavioural disorders and quality of life of 142 users with different levels of ID. Methodology: The PAS-ADD and DASH-II scales were used to study mental illnesses, the ICAP Inventory for behavioural disorders, and GENCAT and QUALID for quality of life. Results: 29.57% of the users had an unknown psychiatric disorder. Depressive disorder was the most prevalent among those with mild/moderate ID and anxiety was the most prevalent among those with serious/profound ID. Those with ID and serious behavioural disorders presented the most psychiatric disorders and had the lowest quality of life. Conclusions: Psychiatric disorders are more frequent in the ID population than in the general population, with the highest frequency in those with severe/profound ID. Quality of life is affected by behavioural alterations but not by mental illness.
[ca] Considerant la constatada importància de mantenir els trets culturals i lingüístics d'origen de cara a una millor integració social, aquesta recerca ha tingut com a objectiu analitzar els processos d'autoidentificació de 131 joves estudiants romanesos a Catalunya, considerant si assisteixen o no al Programa de Llengua, Cultura i Civilització Romanesa. Com a tendència general, els resultats mostren que els participants s'identifiquen amb el grup romanès, català i espanyol, si bé d'una manera asimètrica. De totes les variables analitzades, les més influents en les autoidentificacions són les actituds lingüístiques, l'ús de les llengües i la intensitat de la identificació dels pares. A més a més, les autoidentificacions tenen un paper diferent a l'hora d'explicar les condicions d'adaptació a Catalunya. Per últim, també es troben clares diferències en funció de l'assistència o no al Programa de Llengua, Cultura i Civilització Romanesa. Els i les joves que hi han assistit tendeixen a manifestar més obertura cap al multiculturalisme i, tot i mantenint la identificació amb el grup romanès, la seva identificació amb el grup català sembla tenir un paper més central en el procés d'integració i adaptació. Les seves implicacions de cara a la construcció d'una societat cohesionada són discutides.

[en] Given the proven importance of maintaining the heritage cultural and linguistic traits for a satisfactory social integration, this investigation aimed to analyse self-identification related processes of 131 young Romanian students in Catalonia, also exploring the role of attendance at optional Romanian Language, Culture and Civilization courses. Overall, the results indicated that participants identify with all three groups – Romanian, Catalan, and Spanish, although asymmetrically. The three self-identifications were differently influenced by the variables investigated, the most influential factors being language attitudes, language use, and parental strength of identification. Further, each self-identification played a distinct role in explaining the variables associated with adapting in Catalonia. Additionally, finds varied by attendance at Romanian Language, Culture and Civilization courses. Students who attended these clases appeared to manifest greater openness towards multiculturalism and, while they maintained the Romanian identification, their Catalan self-identification seemed to have a more central role in the process of integration and adaptation. The implications for the construction of a cohesive society are discussed.
[ca] Aquesta tesi doctoral va estudiar la diversitat (riquesa i abundància), la distribució i la dinàmica de les comunitats planctòniques d'Archaea presents a diferents llacs estratificats temperats d'aigua dolça per aportar evidencies sobre la seva distribució i la seva possible activitat en aquests ecosistemes en relació als cicles biogeoquímics presents en els mateixos. Es varen estudiar dos estanyols d'origen càrstic (l'Estanyol del Vilar durant cinc anys consecutius (2001-2005) i l'Estanyol de Can Coromina) i un llac d'origen volcànic (Llac Kivu) analitzant, per una banda, la seva comunitat planctònica d'Archaea mitjançant una aproximació molecular i, per una altra, la seva possible activitat en aquests ambients (p.e., la nitrificació i la fixació de carboni). Per contextualitzar els resultats, es va realitzar un anàlisi in silico dels patrons de distribució global dels Archaea mesòfils mitjançant un anàlisi a nivell de llinatge combinant seqüències del gen 16S rRNA amb diferents eines estadístiques i d'ecologia general.

[en] The present PhD thesis analysed the diversity (richness and evenness), distribution and dynamics of planktonic Archaea in several temperate stratified freshwater lakes to shed some light on their distribution and potential activity in these ecosystems in relation to prevalent biogeochemical cycles. In this sense, two karstic lagoons (Lake Vilar during five consecutive years (2001-2005) and Coromina lagoon) and a volcanic lake (Lake Kivu) were studied analysing, in the one hand, their archaeal planktonic community throughout a molecular approach and, in the other hand, their potential acitivity in these environments (e.g., nitrification and carbon fixation). In order to contextualize the obtained results, an in silico phylogenetic lineage-based analysis on the global distribution of lacustrine Archaea was conducted using 16S rRNA gene sequences in combination with statistical and general ecology tools.
[ca] Un gran nombre de processos de presa de decisions en sectors estratègics com el transport i la producció representen problemes NP-difícils. Sovint, aquests processos es caracteritzen per alts nivells d'incertesa i dinamisme. Les metaheurístiques són mètodes populars per a resoldre problemes d'optimització difícils en temps de càlcul raonables. No obstant això, sovint assumeixen que els inputs, les funcions objectiu, i les restriccions són deterministes i conegudes. Aquests constitueixen supòsits forts que obliguen a treballar amb problemes simplificats. Com a conseqüència, les solucions poden conduir a resultats pobres. Les simheurístiques integren la simulació a les metaheurístiques per resoldre problemes estocàstics d'una manera natural. Anàlogament, les learnheurístiques combinen l'estadística amb les metaheurístiques per fer front a problemes en entorns dinàmics, en què els inputs poden dependre de l'estructura de la solució. En aquest context, les principals contribucions d'aquesta tesi són: el disseny de les learnheurístiques, una classificació dels treballs que combinen l'estadística / l'aprenentatge automàtic i les metaheurístiques, i diverses aplicacions en transport, producció, finances i computació.

[en] A large number of decision-making processes in strategic sectors such as transport and production involve NP-hard problems, which are frequently characterized by high levels of uncertainty and dynamism. Metaheuristics have become the predominant method for solving challenging optimization problems in reasonable computing times. However, they frequently assume that inputs, objective functions and constraints are deterministic and known in advance. These strong assumptions lead to work on oversimplified problems, and the solutions may demonstrate poor performance when implemented. Simheuristics, in turn, integrate simulation into metaheuristics as a way to naturally solve stochastic problems, and, in a similar fashion, learnheuristics combine statistical learning and metaheuristics to tackle problems in dynamic environments, where inputs may depend on the structure of the solution. The main contributions of this thesis include (i) a design for learnheuristics; (ii) a classification of works that hybridize statistical and machine learning and metaheuristics; and (iii) several applications for the fields of transport, production, finance and computing.
[ca] La tesi és una col.lecció de tres treballs de recerca independents. En el primer treball analitzo els efectes de noves tecnologies agrícoles sobre el canvi estructural d'una economia. Utilitzo la introducció de llavors de soja genèticament modificades a Brasil per ensenyar que quan les noves tecnologies agrícoles són "strongly labor saving", promouen el creixement industrial també en economies obertes. En el segon treball, estudio una reforma que va eliminar una taxa distorsionadora a Brasil. Trobo que el fet de considerar processos productius seqüencials afecta significativament els beneficis de la reforma, i demostro que aquests beneficis augmenten quan les empreses intercanvien bens intermedis més sovint. En el tercer treball, utilitzo l'assignació casual dels equips de futbol als grups de la UEFA Champions League per ensenyar que tenir un equip esportiu a la pròpia ciutat estimula la visibilitat d'aquesta entre els turistes. Evidencio que les connexions aèries entre dues ciutats amb equips que hagin quedat en el mateix grup, porten entre un 5 i un 8 per cent més de passatgers durant els següents tres mesos després de la fi de la fase de grups de la Champions League.

[en] The thesis is a collection of three self-contained essays. In the first chapter, I study the effects of the adoption of new agricultural technologies on structural transformation. I exploit the introduction of genetically engineered soybean seeds in Brazil to show that if the new agricultural technologies are strongly labor saving they promote industrial growth in even in an open economy. In the second chapter, I study the welfare gains of a tax reform that eliminated distortive turnover taxes in Brazil. I find that taking into account the sequential nature of production affects significantly the gains of the reform, that increase with the number of times firms exchange intermediate inputs. In the third chapter, I exploit the random assignment of teams to groups in the soccer's UEFA Champions League to provide causal evidence that hosting a sports team boosts the visibility of a city among tourists. I find that being drawn into the same group leads to between 5 and 8 percent more passengers flying for the three months following the end of the group stage.
[ca] Hi ha programes de salut presencials per donar suport psicològic a les cuidadores no professionals, però diversos estudis conclouen que les cuidadores subutilitzen aquests recursos, ja que és difícil compaginar l'atenció al familiar i l'assistència a cursos de suport. Una solució a aquesta problemàtica seria complementar aquests programes presencials amb intervencions de salut mòbil dirigides per infermeres assistencials, per proporcionar benestar i millorar la qualitat de vida d'aquest col·lectiu. Objectiu principal: descriure els avenços de la salut mòbil com a suport a les cuidadores de persones amb malalties cròniques. Metodologia: Es dissenya un programa d'intervenció de salut mòbil TIVA - Programa para Fomentar la Salud Mental Positiva mediante la app Cuidadoras Crónicos

[en] There are eye health programs to provide psychological support for non-professional care, but Several studies conclude that carers sub-use these resources, as it is difficult to combine attention attention to family and assisting support courses. A solution to this problem would be to supplement these problems eye programs with mobile health interventions directed by care nurses, to provide welfare and improving the quality of life of this group. The main objective is to describe advances in mobile health as support for carers for people with diseases CLERICAL. Methodology: A mobile health intervention intervention program - Program for Promoting Mental Health Positive mediante app Crónicos Cidadoras
[ca] Aquesta tesi doctoral es proposa estudiar la pràctica de traducció i autotraducció de l'escriptor i antropòleg peruà José María Arguedas (1911-1969). Tot i la seva importància en la literatura hispanoamericana contemporània, són encara molt escasses les investigacions sobre la seva extensa tasca de (auto)traducció. Per aquesta raó, aquest projecte explora la figura d'Arguedas com a (auto)traductor sostenint que la traducció exerceix un rol central en tota la seva obra. Aquest projecte s'inscriu dins d'algunes de les tendències més renovadores a la branca descriptiva dels Estudis de Traducció: la traducció cultural; les aproximacions ontològiques; la sociologia del traductor/a; l'autotraducció. La present és una tesi per compendi de publicacions i inclou cinc assajos que exploren principalment aspectes com la poètica de la traducció arguediana, la seva figura com a (auto)traductor i, per la seva centralitat, les seves autotraducions. Per acabar, a partir del cas d'Arguedas, es proposa la noció analítica de traducció ontològica. En conjunt, aquests estudis tenen el propòsit de tornar a Arguedas un lloc central en la història de la (auto)traducció hispanoamericana.

[en] This doctoral thesis aims to study the practice of translation and self-translation of the Peruvian writer and anthropologist José María Arguedas (1911-1969). Despite his importance in contemporary Hispanic American literature, there is still very little research on his extensive (self-)translation work. For this reason, this project explores the figure of Arguedas as a (self-)translator, arguing that translation plays a central role in all his work. This project is part of some of the most innovative trends in the descriptive branch of Translation Studies: cultural translation, ontological approaches; sociology of the translator; self-translation. The present is a thesis by a compendium of publications. It includes five essays that mainly explore aspects such as the poetics of Argueda's translation, his figure as (self-)translator, and his self-translations due to its centrality. Finally, based on the case of Arguedas, the analytical notion of ontological translation is proposed. These studies aim to restore Arguedas to a central place in the history of Hispano-American (self-)translation.
[ca] El càncer segresta l'splicing (o empalmament) alternatiu per a seleccionar les isoformes que promouen la iniciació, progressió, i persistència de la malaltia. Els fàrmacs que modulen els factors d'splicing o esdeveniments d'splicing específics poden retardar l'avenç de la malaltia. Però, la identificació sistemàtica dels factors de splicing i dels esdeveniments de splicing amb potencial per a impulsar el càncer –i, per tant, amb potencial terapèutic– és encara complicada. En aquesta tesi, desenvolupo mètodes computacionals per a prioritzar els factors d'splicing i els esdeveniments d'splicing funcionalment rellevants per al càncer. Creo mètodes per a mapejar els programes d'splicing que fonamenten mostres de càncer heterogènies, els quals participen en múltiple característiques del càncer. A més, estableixo un marc estadístic per identificar exons amb potencial oncogènic al llarg del genoma, ampliant la llista de gens impulsors del càncer. Aquest mètode descobreix exons amb potencial terapèutic per al tractament del glioblastoma en gens fins ara inexplorats, i identifica unions d'splicing entre exons específiques del càncer que podrien ser impulsores del càncer. Aquest treball proporciona eines per estudiar la regulació sistèmica de l'splicing alternatiu en el càncer i genera hipòtesis funcionalment rellevants i testables per explotar terapèuticament els punts febles de l'splicing en el càncer.

[en] Cancer co-opts alternative splicing to select isoforms that promote disease initiation, progression, and persistence. Drugs targeting either cancer driver splicing factors or specific splicing events can hamper the disease. However, the systematic identification of splicing factors and the splicing events with cancer driver potential –and thus therapeutic potential–remains challenging. In this thesis, I develop computational methods to prioritize splicing factors and events of functional relevance to cancer. I create methods to chart the splicing programs underlying heterogeneous cancer samples, revealing their involvement in multiple cancer hallmarks. Additionally, I establish a statistical framework to identify potential cancer driver exons across the genome enlarging the list of potential cancer driver genes. This approach uncovers exons with therapeutic potential for treating glioblastoma in genes previously unexplored and identifies cancer-specific exon-exon splicing junctions that could drive cancer. Overall, this work provides tools to study the systemic regulation of alternative splicing in cancer and generates functionally relevant, testable hypotheses, to exploit cancer's splicing vulnerabilities therapeutically.